Rezumatul Studiului 1 - Evanghelia de pe Patmos

1. **Descoperirea. Apocalipsa 1:1-3.**
   * **Cine: Isus Hristos. 1:1a.**
     + Titlul cărţii, înseamnă „revelaţie”, „descoperire”, „îndepărtarea vălului”. În Apocalipsa, Isus Hristos se descoperă pe Sine Însuşi şi îndepărtează vălul care ne împiedică să vedem viitorul.
     + Îl putem descoperi pe Isus pe parcursul întregii cărţi, El fiind personajul principal.
   * **De ce: Pentru a arăta viitorul. 1:1b.**
     + Ce ne arată Dumnezeu în Apocalipsa? Cu ce scop?
       1. Ca să ştim că Dumnezeu deţine controlul asupra tuturor lucrurilor care au loc în această lume.
       2. Ca să ne asigure că El totdeauna va fi cu noi, chiar şi în momentele cele mai dificile.
       3. Ca să ne înveţe cum să ne pregătim pentru apropiata Sa revenire.
       4. Ca să fim conştienţi de dependenţa noastră de El şi de nevoia de a-L asculta.
       5. Ca să creştem. (Ioan 14:29).
   * **Cum: Prin simboluri. 1:1c.**
     + Cuvântul tradus drept „le-a făcut cunoscută”, *sēmainō*, înseamnă „a arăta prin simboluri”. Ce înseamnă aceasta?
     + Studiind biblia trebuie să căutăm semnificaţia sa literară, cu excepţia situaţiilor în care există un sens clar simbolic. În Apocalipsa trebuie căutată semnificaţia simbolică, exceptând situaţiile în care există o semnificaţie literară.
     + Simbolurile prezentate sunt reprezentări ale unor evenimente reale din istorie, sau care urmează să aibe loc. Majoritatea acestor simboluri sunt luate din Vechiul Testament, iar pentru a le înţelege, trebuie să apelăm la el pentru a le descifra corect.
   * **Beneficii: Să fim fericiţi. 1:3.**
     + În biserica primitivă, la primirea unei scrisori (aşa cum este Apocalipsa), aceasta era citită de o persoană în faţa întregii adunări, care îi asculta cu interes conţinutul.
     + Prima din cele şapte fericiri apocaliptice cuprinde trei faţete ale experienţei noastre creştine:
       1. Studiul: A transmite altora descoperirea făcută de Isus Hristos.
       2. Ascultarea: Studierea atentă a descoperirii făcute de Isus Hristos.
       3. Păzirea: Ascultarea de instrucţiunile date prin Descoperirea lui Isus Hristos.
2. **Salutul autorului: Dumnezeu. Apocalipsa 1:4-6.**
   * Asemenea lui Petru şi Pavel în formele lor de salut (Rom. 1:7; Efes. 1:2; 1 Petru 1:2), Ioan ne transmite dorinţa de har şi pace din partea adevăratului Autor al cărţii:
     + TATĂL: „Cel Care este, Care era şi Care vine” (Exod 3:14).
     + DUHUL SFÂNT: „cele şapte duhuri” (Isaia 11:2-3; Zaharia 1:11).
     + FIUL: „Isus Hristos”.
       1. Profetul („martorul credincios”).
       2. Preotul („Întâiul născut dintre cei morţi” care „ne-a eliberat din păcatele noastre prin sângele Lui”).
       3. Împăratul („Conducătorul regilor pământului”).
   * În final, se evidenţiază lucrarea lui Isus care, din dragoste pentru noi, ne-a răscumpărat şi ne face împăraţi şi preoţi împreună cu El.
3. **Tema centrală: A Doua Venire. Apocalipsa 1:7-8.**
   * Isus vine cu norii (Matei 24:30). Toţi cei care vom fi în viaţă şi care vor participa la învierea specială Îl vom vedea venind (Daniel 12:2). Cei care l-au străpuns vor plânge pentru El (Zaharia 12:10).
   * Prin Apocalipsa descoperim continuu referinţe la ce-a de-a Doua Venire a lui Isus. El va aduce eliberarea pentru cei care Îl aşteaptă şi judecată pentru cei care Îl dispreţuiesc.